### Beslutningstema

Kommunalbestyrelsen skal tage stilling til godkendelse af skema A og tilhørende ansøgning om, på Statens vegne, at give tilsagn om ydelsesstøtte til etablering af 52 nye almene familieboliger. Det er en forudsætning for realisering af projektet, at skema A med tilhørende støttetilsagn godkendes. Det betyder, at en godkendelse af skema A er et bindende tilsagn fra Tønder Kommunes side om etablering af 52 almene boliger og anskaffelsessummen herfor.

Som led i beslutningen skal Kommunalbestyrelsen vurdere behovet for nye almene familieboliger på bagrund af en samlet vurdering af situationen på boligmarkedet.

### Sagsfremstilling

[adresse] har den 30. november 2022, gennem Salus Boligadministration, fremsendt endelig ansøgning om Kommunalbestyrelsens godkendelse til opførelse af 52 almene familieboliger i samarbejde med privat part Ejendomsselskabet Trælasten ApS. Projektet opføres og opdeles i ejerlejligheder når byggeriet har nået et stade, som tillader endelig opdeling i ejerlejligheder. Tønder Andelsboligforenings byggeri udgør ejerlejlighed nr. 1. Ejendomsselskabet Trælasten ApS's byggeri udgør ejerlejlighed nr. 2, der videreopdeles i 5 penthouse ejerlejligheder.

Projektet opføres på matrikel 3626, 454, 564 og 1962 Tønder ejerlav, Tønder beliggende [adresse] - 9, Tønder.

Etablering af almene boliger i et samarbejde mellem Tønder Andelsboligforening og Ejendomsselskabet Trælasten ApS

Salus Boligadministration har på vegne af Tønder Andelsboligforening oplyst, at boligerne vil blive opført af den private part Ejendomsselskabet Trælasten ApS, som der er indgået et samarbejde med. Det følger af aftalegrundlaget, at Tønder Andelsboligforening erhverver skøde eller tinglyst sikkerhed for skøde på ejerlejligheden inden byggeriet påbegyndes, og administrationen indstiller, at tilsagnet betinges af, at det i aftalegrundlaget præciseres, at den deponerede købesum ikke frigives før Entrepriseaftalen er endelig, og at der er stillet 15 % garanti efter AB 18.

Det følger af almenboliglovens § 116, at kommunalbestyrelsens støttetilsagn tillige kan gives til etablering af almene boliger i et samarbejde mellem tilsagnsmodtager og en privat part, der opfører de private boliger.

Betingelsen herfor er, at samarbejdet er nødvendigt for at etablere boligerne, og at tilsagnsmodtageren ikke løber unødige risici. Derudover skal et støttetilsagn betinges af, at den private part udfører de aftaleretlige arbejder i henhold til de udbudsretlige forpligtigelser, som påhviler tilsagnsmodtageren.

Tønder Andelsboligforening har redegjort for, at betingelserne er opfyldt, ligesom Tønder Andelsboligforening har redegjort for, at det samlede honorar til Ejendomsselskabet Trælasten ApS vurderes at være markedskonformt og rimeligt.

Carina Bach

De 52 boliger opføres på baggrund af et budgetteret huslejeniveau på 1.008 kr. pr. m2, med en varieret størrelse, og fordeles gennemsnitlig vedr. størrelse, leje og indskud jfr. nedenfor forudsatte eksempler.

![](data:image/png;base64...)

Anskaffelsessum

Den samlede anskaffelsessum for projektet udgør ca. 100,6 mio. kr. inkl. moms, jfr. nedenfor anførte fordeling.

![](data:image/png;base64...)

Garantikrav og kommunalt grundkapitallån

Finansiering af byggeriet er fastlagt i Almenboligloven. Med udgangspunkt heri optager Tønder Andelsboligforening et realkreditlån på ca. 90,5 mio. kr., som Staten garanterer for med 100 %. Det betyder, at Staten som selvskyldnerkautionist indestår for, at afdelingens forpligtigelser til at betale afdrag på realkreditlånet opfyldes. Tønder Kommune påtager sig en regaranti overfor Staten for den del af realkreditlånet, der på tidspunktet for lånets optagelse har pantsikkerhed udover 60 % af ejendommens værdi. Garantikravet kan ikke opgøres endeligt, før byggeriet er færdigopført. Når byggeriet er opført og vurderet, opgør realkreditinstituttet garantien på grundlag af ejendommens værdi (markedsværdien). Garantien medregnes ikke i opgørelsen af kommunens låneramme.

Udover lånegarantien skal Tønder Kommune yde støtte i form af grundkapitallån på ca. 8,0 mio kr., der indbetales til Landsbyggefonden.

Vurdering af behovet for nyt støttet byggeri i kommunen.

Det følger af Lov om almene boliger § 104, at kommunalbestyrelsen skal fordele støtte til almene boliger på baggrund af en samlet vurdering af situationen på det lokale boligmarked og behovet for nyt støttet boligbyggeri i kommunen. Kommunalbestyrelsen har i sit møde den 29. september 2022 vedtaget Gyda Dahl og -handlingsplan for Tønder Kommune. Rapporten konkluderede at der skal etableres op mod 1.000 boliger fra 2022 frem mod 2040. Strategien lægger op til, at de kommende byggerier styres i overensstemmelse med kommunens planstrategi og udviklingsplaner samt lokalplanerne i de forskellige områder i kommunen.

[adresse] anfører at kommende nybyggeri indenfor lejeboligområdet skal ses i sammenhæng med befolkningsudviklingen og den efterspørgsel, der er og indpasses i de eksisterende bymiljøer.

For at kunne efterkomme den aktuelle boligefterspørgsel på grundlag af den igangværende befolkningsudvikling og efterspørgsel efter kvalitet, vurderer administrationen at der er behov for at give tilsagn til nye almene boliger mellem tilsagnsmodtager og den private part.

Pr 1. november 2022 udgjorde lejeledigheden blandt Tønder Kommunes familie- og ungdomsboliger 0,61 %. Ved tilsagn til etablering af nye almene boliger skal Kommunalbestyrelsen således ikke orientere Indenrigs- og Boligministeriet.

Fastsættelse af gebyr for støttesagsbehandling

Det følger af almenboligloven, at Tønder Andelsboligforening skal betale gebyr til Staten for støttesagsbehandling, mens det er op til Kommunalbestyrelsen at beslutte, om der til dækning af Kommunens udgifter ved støttesagsbehandlingen skal opkræves et gebyr. I overensstemmelse med praksis i andre kommuner lægges der op til, at der fastsættes et gebyr på 2,5 o/00 af den godkendte anskaffelsessum svarende til ca. 251.000 kr.

Grundlag for entreprisen, [adresse] betingelser for byggeri, jf. AB/ABT 18 og ABR 18

AB18 står for "Almindelige betingelser for arbejder og leverancer i bygge- og anlægsvirksomhed", ABT 18 står for "Almindelige betingelser for totalentreprise i bygge- og anlægsvirksomhed", og ABR 18 står for "Almindelige betingelser for rådgivning og bistand i bygge- og anlægsvirksomhed".

[adresse] skal gives på de betingelser, som følger af almenboligloven m.v. og støttebekendtgørelsen, herunder bl.a. at krav om at AB/ABT 18 og ABR 18 lægges til grund uden fravigelser.

I forholdet mellem Tønder Andelsboligforening og den private part, Ejendomsselskabet Trælasten ApS, anvendes AB18 med indsendte fravigelser. Kommunalbestyrelsen kan i særlige tilfælde, efter at have modtaget en begrundelse, godkende fravigelser. De begrundede tilføjelser og fravigelser fremgår af vedlagte bilag og giver ikke anledning til bemærkninger fra administrationen.

### Økonomi

Med budgetaftale for 2023 blev det besluttet, at Tønder Kommune med boligudviklingsstrategien vil sikre fremtidige lejeboliger - både i den almene boligsektor og på det private lejeboligmarked. Det er en vigtig opgave at sikre, at der fortsat er gode og attraktive ungeboliger, seniorboliger samt almene familieboliger. Disse skal understøtte den generelle vækst, bosætning og erhvervsudvikling i kommunen.

Der er ikke afsat midler til grundkapitallån i budgettet for 2023.

Realkreditlån, som optages af almene boligorganisationer, påvirker ikke den kommunale låneramme. Som følge heraf vil kommunens garantistillelse overfor en del af lånet heller ikke have nogen indflydelse på kommunens generelle låneadgang.

### Lovgrundlag

Almenboligloven og støttebekendtgørelsen.

### Fagchefen for Politik og Strategi indstiller,

at skema A godkendes, og der gives tilsagn om ydelsesstøtte til etablering af 52 nye almene boliger,

at tilsagnet betinges af de i støttebekendtgørelsen forudsatte betingelser samt af, at den private part Ejendomsselskabet Trælasten ApS, udfører de aftalte arbejder i henhold til de udbudsretlige forpligtigelser, som påhviler Tønder Andelsboligforening,

at tilføjelser og fravigelser til AB18 i forholdet mellem Tønder Andelsboligselskab og Ejendomsselskabet Trælasten ApS godkendes,

at den budgetterede månedlige husleje på 1.008 kr. pr. m2 godkendes,

at der gives tilsagn om kommunal garantistillelse,

at kommunen yder grundkapitallån på ca. 8,0 mio. kr., som finansieres af kommunekassen,

at tilsagnet betinges af, at det i aftalegrundlaget præciseres, at den deponerede købesum ikke frigives før Entrepriseaftalen er endelig, og at der er stillet 15 % garanti efter AB 18,

at der opkræves et gebyr for den kommunale støttesagsbehandling på 2,5 0/00, og

at indstillingen videresendes til Kommunalbestyrelsen.

Beslutning fra Økonomiudvalget, 15. december 2022, pkt. 7:

Indstillingen anbefales.

Martin Rasmussen blev erklæret inhabil og deltog ikke i sagens behandling.

### Beslutning

Kommunalbestyrelsen erklærede Ragnar Petersen (A) og Martin Rasmussen (C) inhabile, hvorfor de ikke deltog i sagens behandling.

Indstillingen godkendt.